turjo4nis/wikipedia-bn-dump-20250701 huggingface dataset:
এলসিভিপি ০১২

বাংলাদেশ নৌবাহিনী জাহাজ (সংক্ষেপেঃ বানৌজা) এলসিভিপি ০১২ বাংলাদেশ নৌবাহিনীর একটি ল্যান্ডিং ক্রাফট ভেহিকেল অ্যান্ড পার্সোনেল (এলসিভিপি) জাহাজ। এই জাহাজটিকে দেশীয় প্রযুক্তিতে খুলনা শিপইয়ার্ড লিমিটেড কর্তৃক নির্মাণ করা হয়। এই জাহাজটি সামুদ্রিক এবং উপকূলীয় অঞ্চলে উভচর অভিযান পরিচালনার পাশাপাশি সেনাসদস্য, রসদ, অস্ত্র ও গোলাবারুদ এবং বিভিন্ন প্রকার সামরিক সরঞ্জাম পরিবহনে সক্ষম। এছাড়াও জাহাজটি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।

ইতিহাস 
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য জাহাজ নির্মানের পদক্ষেপ নেয়া হয়। এরই ধারাবাহিকতায় খুলনা শিপইয়ার্ড লিমিটেড কর্তৃক উভচর জাহাজটির নির্মাণকাজ শুরু হয়। অবশেষে ১৯৮৪ সালে এলসিভিপি ০১২ জাহাজটি বাংলাদেশ নৌবাহিনীতে কমিশন লাভ করে।

বৈশিষ্ট্য ও যান্ত্রিক কাঠামো 
এলসিভিপি ০১২ জাহাজটির দৈর্ঘ্য , প্রস্থ  এবং গভীরতা । এই উভচর জাহাজটির ওজন ৮৩ টন এবং জাহাজটিতে রয়েছে ২টি কেটিএ-১১৫০এম, কিউএসকে৬০-এম  কামিন্স ডিজেল ইঞ্জিন (মার্কিন যুক্তরাষ্ট্র)। যার ফলে জাহাজটির সর্বোচ্চ গতিবেগ । এটি ১০ জন জনবল নিয়ে একনাগাড়ে ১০ দিন অভিযান পরিচালনা করতে সক্ষম। বাংলাদেশ নৌবাহিনীকে প্রায়শই অবাঞ্ছিত বাহিনী দ্বারা উভচর অবতরণ প্রতিরোধের জন্য সামরিক ভূমিকা পালন করতে হয় এবং উপকূলীয় অঞ্চলে মানবিক সহায়তা ও দুর্যোগ ত্রাণ (এইচএডিআর) অপারেশন পরিচালনা করতে হয়। দেশীয় প্রযুক্তিতে নির্মিত এলসিভিপি সমূহ এসকল প্রয়োজনীয়তা পূরণের জন্য উপযুক্ত। উভচর সামরিক অভিযান পরিচালনাকালে নিজস্ব আক্রমণ দলকে তীরে অবতরণ করানোর পাশাপাশি প্রতিটি এলসিভিপি কিছু সময়ের জন্য একটি সৈন্যদল এবং সরঞ্জাম বহন করতে সক্ষম। এছাড়াও এসকল জাহাজ জাতিসংঘ শান্তিরক্ষা মিশনেও মোতায়েন করার উপযোগী।

রণসজ্জা 
দুর্যোগ ও শান্তিকালীন সময়ে সহায়ক ভূমিকায় নিয়োজিত এই জাহাজটিতে রয়েছে:
 ৪টি সিআইএস-৫০ ১২.৭ মিমি বিমান-বিধ্বংসী মেশিনগান;
 এছাড়াও যুদ্ধকালীন বিশেষ পরিস্থিতিতে জাহাজটিতে ২টি ভূমি থেকে আকাশে উৎক্ষেপণযোগ্য বিমান বিধ্বংসী ক্ষেপণাস্ত্র কিউডব্লিউ-২ ম্যানপ্যাড মোতায়েন করা যায়।

তথ্যসূত্র 

বাংলাদেশ নৌবাহিনীর জাহাজ
হাতিয়া গণহত্যা

হাতিয়া গণহত্যা হল ১৯৭১ সালে পাকিস্তান সেনাবাহিনী কর্তৃক কুড়িগ্রাম জেলার অন্তর্গত উলিপুর উপজেলার হাতিয়া ইউনিয়নের দাগারকুঠি গ্রামে চালানো একটি গণহত্যা। এই গণহত্যায় প্রায় ৭০০ জনকে হত্যা করা হয়। হাতিয়া গণহত্যা হচ্ছে বাংলাদেশের উত্তরবঙ্গের সর্ববৃহৎ গণহত্যা।

বর্ণনা 
১৯৭১ সালে ১৩ নভেম্বর ছিল ২৩ রমজান। বর্তমান উলিপুর পৌরসভা থেকে ৮ কিলোমিটার দূরে হাতিয়া ইউনিয়নের দাগারকুঠি গ্রামে এদিন ফজরের নামাজের পর, পাকিস্তানী বাহিনী ও তাদের রাজাকারেরা কুড়িগ্রাম, উলিপুর ও চিলমারী এই তিন দিক থেকে ধরলা ও ব্রহ্মপুত্র নদের পাড়ের বুড়াবুড়ি ও হাতিয়া ইউনিয়নে ব্যাপক আক্রমণ চালিয়েছিল। পাকবাহিনী দাগারকুটিসহ নয়াডারা, নীলকন্ঠ, অনন্তপুর, সরকারিগ্রাম, রামখানা, কলাতিপাড়া, বাগুয়া, হাতিয়া বকসী, হাতিয়া ভবেশ, রামরামপুর, জলাঙ্গারকুটি, হিজলীগোপ, সাদিরভিটা ও শ্যামপুর-এই ১৫টি গ্রাম থেকে ৬৯৭ জন বাঙ্গালিকে ধরে আনে দাগারকুটি গ্রামের ওই জায়গায়। এরপর গুলি করে এবং বেয়োনেট দিয়ে খুঁচিয়ে খুঁচিয়ে নৃশংসভাবে হত্যা করা হয় এসব গ্রামবাসীদের। হত্যার পর পাকিস্তানী বাহিনী নারী ধর্ষণ এবং বাড়িতে বাড়িতে অগ্নিসংযোগ করেছিল। তাদের এই ব্যাপক হত্যাযজ্ঞ থেকে কোলের শিশুরাও রক্ষা পায়নি। বধ্যভূমিতে শহীদদের মরদেহ দু'দিন পড়েছিল।

হাতিয়া হত্যাযজ্ঞের সময়কালীন এক প্রত্যক্ষদর্শী কামাল হোসেনের ভাষ্যমতে, "ভোররাত থেকে পাকিস্তানি বাহিনী আক্রমণ চালাতে শুরু করে। বাড়িঘরে দাউ দাউ করে আগুন জ্বলে ওঠে। প্রাণের ভয়ে যে যেদিকে পারছিল পালাচ্ছিল।"

বধ্যভূমি 
পরে ৭০০ জনকে গণকবর দেয়া হয়। ব্রহ্মপুত্র নদের ভাঙনে দাগারকুটি বধ্যভূমি বর্তমানে বিলীন হয়ে গেছে।

স্মৃতিফলক 
এই গণহত্যার শহীদদের স্মরণে হাতিয়া ইউনিয়নের অনন্তপুর বাজারের প্রবেশ মুখে একটি স্মৃতিফলক নির্মাণ করা হয়েছে।

তথ্যসূত্র 

বাংলাদেশের স্বাধীনতা যুদ্ধে সংঘটিত গণহত্যা
রাজস্থানি ভাষা আন্দোলন

রাজস্থানি ভাষা আন্দোলন হল ১৯৪৭ সাল থেকে রাজস্থানি ভাষার বৃহত্তর স্বীকৃতির জন্য প্রচারণামূলক আন্দোলন। প্রচারণায় ভারতীয় সংবিধানের অষ্টম তফসিলে রাজস্থানী ভাষা অন্তর্ভুক্ত করার দাবি করা হয়েছে।

তথ্যসূত্র

ভারতে ভাষা আন্দোলন
মৈতৈ ভাষা আন্দোলন

মৈতৈ ভাষা আন্দোলন হল সাহিত্য, রাজনৈতিক ও সামাজিক সমিতি এবং সংগঠনের দ্বারা পরিচালিত যেকোন ভাষাগত আন্দোলন, যা বিভিন্ন সমালোচনামূলক, বৈষম্যমূলক ও প্রতিকূল পরিস্থিতিতে মৈতৈ ভাষার পরিবর্তন বা বিকাশের পক্ষে সমর্থন করে। এটি মণিপুরী ভাষা আন্দোলন নামেও পরিচিত।

মৈতৈ ভাষার ইতিহাসে, ৪ টি উল্লেখযোগ্য ভাষাগত আন্দোলন সংঘটিত হয়েছিল।

ভাষাগত শুদ্ধিবাদ আন্দোলন

তফসিল ভাষা আন্দোলন 

ভারত সরকার কর্তৃক ১৯৫০ সালে "তফসিলি ভাষা" নামে একটি সরকারিভাবে স্বীকৃত বিভাগে ১৪ টি ভারতীয় ভাষার প্রবর্তন করা হয়েছিল, যেখানে মৈতৈ ভাষা অন্তর্ভুক্ত ছিল না। উত্তর-পূর্ব ভারত (বিশেষ করে মণিপুর, আসাম এবং ত্রিপুরা থেকে) থেকে সাহিত্য, রাজনৈতিক ও সামাজিক সংগঠনগুলির পাশাপাশি মণিপুরী সাহিত্য পরিষদ ও "অল মণিপুর স্টুডেন্টস ইউনিয়ন" (এএমএসইউ) মত সংগঠনগুলির দ্বারা একটি ভাষা আন্দোলন সংগঠিত হয়েছিল। দীর্ঘ চার দশকেরও বেশি সময় ধরে মৈতৈ ভাষার (আধিকারিকভাবে মণিপুরী ভাষা বলা হয়) জন্য "তফসিলি ভাষা"-এর মর্যাদা দাবি করা হয়েছিল। মৈতৈ ভাষাকে ১৯৯২ সালে (আনুষ্ঠানিকভাবে মণিপুরী ভাষা বলা হয়) ভারতের সংবিধানের "৭১ তম সাংবিধানিক সংশোধনী আইন"-এর সঙ্গে "তফসিলি ভাষার" মর্যাদা দেওয়া হয়েছিল।  মৈতৈ ভাষাকে ভারতের সংবিধানের অষ্টম তফসিলে অন্তর্ভুক্ত করা ও ভারতীয় প্রজাতন্ত্রের সরকারি ভাষা হিসাবে স্বীকৃত প্রদানের দিন "২০ই আগস্ট" প্রতি বছর মৈতৈ ভাষা দিবস (যাকে মণিপুরী ভাষা দিবসও বলা হয়) হিসাবে পালিত হয়।

ধ্রুপদী ভাষা আন্দোলন 

ভারত সরকার কর্তৃক ২০০৪ সালে "ভারতের ধ্রুপদী ভাষা" নামে একটি সরকারিভাবে স্বীকৃত ভাষাগত অভিজাত শ্রেণির প্রবর্তন করা হয়। ধ্রুপদী ভাষার মর্যাদা অর্জনের জন্য মৈতৈ ভাষার সামাজিক আন্দোলনকে বিভিন্ন সাহিত্যিক, রাজনৈতিক, সামাজিক সংস্থা ও সংগঠনের পাশাপাশি উত্তর-পূর্ব ভারত (বিশেষভাবে আসাম, মণিপুর ও ত্রিপুরা), বাংলাদেশ ও মিয়ানমারের উল্লেখযোগ্য ব্যক্তিত্বদের দ্বারা সমর্থন করা হয়।

সহযোগী দাপ্তরিক ভাষা আন্দোলন 

আসাম সরকারের ("আসাম পাবলিক সার্ভিসেস কম্পিটিটিভ এক্সামিনেশন (সংশোধন) বিধি, ২০১৯" অনুযায়ী), আসাম পাবলিক সার্ভিস কমিশন (এপিএসসি) কর্তৃক পরিচালিত চাকরির নিয়োগে কোন বিকল্প ভাষার বিধান ছাড়াই তিনটি বাধ্যতামূলক ভাষা অসমীয়া, বড়ো বা বাংলার যেকোনো একটিতে পরীক্ষায় অংশ না নেওয়া সকল প্রার্থীদের অব্যাহতি দেওয়া হয়। আসাম সরকারের সহযোগী দাপ্তরিক ভাষা হিসেবে মৈতৈ ভাষাকে অন্তর্ভুক্ত করার জন্য সামাজিক আন্দোলনের পক্ষে বেশ কিছু সাহিত্য, রাজনৈতিক, সামাজিক সংগঠন ও সংগঠনের পাশাপাশি উত্তর-পূর্ব ভারতের বিভিন্ন নেতারা সমর্থন করেছিলেন।

আরও দেখুন 
 মৈতৈ জাতীয়তাবাদ
 ভাষার পুনরুজ্জীবিতকরণ

তথ্যসূত্র

মৈতৈ ভাষা আন্দোলন
মোহাম্মদ আল সালেহ

মোহাম্মদ আল সালেহ ( ) ফিলিস্তিনি বংশোদ্ভূত একজন লেবানীয় সঙ্গীতশিল্পী। ২০১৭ সালে তিনি তার প্রথম একক "তাইউবি" প্রকাশ করেন।

সঙ্গীত তালিকা

একক 

 তাইউবি (২০১৭)

তথ্যসূত্র

বহিঃসংযোগ 

 
জন্মের বছর অনুপস্থিত (জীবিত ব্যক্তি)
জীবিত ব্যক্তি
এইচকার্ডের সাথে নিবন্ধসমূহ
আরবি গানের প্রতিযোগিতার প্রতিযোগী
ফিলিস্তিনি বংশোদ্ভূত লেবানীয় ব্যক্তি
২১শ শতাব্দীর লেবানীয় গায়ক
ফিলিস্তিনি গায়ক
তিরিচ

তিরিচ(বৈজ্ঞানিক নাম: Oriens gola (Moore)) এক প্রজাতির প্রজাপতি, এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।

আকার 
তিরিচ এর প্রসারিত অবস্থায় ডানার আকার ২৪-২৮ মিলিমিটার দৈর্ঘ্যের হয়।

উপপ্রজাতি 
তিরিচ এর প্রজাতিগুলো হলো:

Oriens gola gola (Moore, 1877)
Oriens gola nipata (Fruhstorfer, 1911) 
Oriens gola pseudolus (Mabille, 1883) 
Oriens gola yunnana (Lee, 1962)

ভারতে প্রাপ্ত তিরিচ এর উপপ্রজাতি 
ভারতে প্রাপ্ত তিরিচ এর উপপ্রজাতি হল-

 Oriens gola gola (Moore, 1877) – Andaman Common Dartlet
 Oriens gola pseudolus (Mabille, 1883) – Oriental Common Dartlet

বিস্তার 
এই প্রজাতি ভারত এর মহারাস্ট্র, সিকিম থেকে অরুণাচল প্রদেশ, নেপাল, ভুটান, বাংলাদেশ, শ্রীলঙ্কা এবং মায়ানমার এর বিভিন্ন অঞ্চলে দেখা যায়।

চিত্রশালা

তথ্যসূত্র  

ভারতের প্রজাপতি
১৮৭৭-এ বর্ণিত প্রজাপতি
ফ্রেডেরিক মুর কর্তৃক নামকরণকৃত ট্যাক্সা
মালয়েশিয়ার প্রজাপতি
পুংস্তবক

এটি ফুলের তৃতীয় স্তবক এবং একটি অত্যাবশ্যকীয় অংশ । স্তবকের প্রতিটি অংশকে পুংকেশর বলে ।একটি  স্তবকে অনেকগুলো পুংকেশর থাকতে পারে। 

প্রতিটি পুংকেশরের দুটি অংশ। একটি হলো পরাগদন্ড এবং অপরটি হল পরাগধানী বা পরাগ থলি। পুংকেশরের দন্ডের মতো অংশকে পুংদন্ড  এবং শিষ্য থলির মত অংশকে পরাগধানী বলে। পরাগধানী এবং কোন দণ্ড সংযোগকারী অংশকে যোজনী বলে। পরাগধানির মধ্যে পরাগ উৎপন্ন হয় এবং এই পরাগরেণু অঙ্কুরিত হয়ে পরাগনালী গঠন করে।

এই পড়ার নালিকায় পুংজনন কোষ উৎপন্ন হয় এবং এটি সরাসরি জনন কাজে অংশগ্রহণ করে। কখনো পুং-স্তবকের পুংদন্ডগুলো পরস্পরের সাথে যুক্ত থাকে।.

ফুল
মোহাম্মদ গোলাম রাব্বানী

মোহাম্মদ গোলাম রাব্বানী (১০ জানুয়ারি ১৯৩৭ - ১৪ নভেম্বর ২০২২) একজন বাংলাদেশী আইনজীবী এবং বাংলাদেশ সুপ্রীম কোর্টের আপিল বিভাগের সাবেক বিচারপতি।

প্রাথমিক জীবন
তিনি ১৯৩৭ সালে ১০ জানুয়ারি রাজশাহীতে তার নানার বাড়িতে জন্মগ্রহণ করেন।

কর্মজীবন
গোলাম রাব্বানী ১৯৯২ সালের ১৮ ফেব্রুয়ারি বাংলাদেশ সুপ্রীম কোর্টের হাইকোর্ট বিভাগের অতিরিক্ত বিচারপতি হিসেবে নিয়োগ লাভ করেন এবং ১৯৯৪ সালের ১৭ ফেব্রুয়ারি স্থায়ী হন। ২০০১ সালের ১১ জানুয়ারি তিনি আপিল বিভাগের বিচারপতি হন। তিনি ২০০২ সালের ১০ জানুয়ারি অবসর লাভ করেন। কর্মজীবনে তিনি বঙ্গবন্ধু হত্যা মামলা, ফতোয়া সংক্রান্ত মামলা, তালাক ও ভরণপোষণ সংক্রান্ত মামলাসহ বিভিন্ন বিষয়ে উল্লেখযোগ্য রায় দিয়েছেন। আইন ও সংবিধান, মুক্তিযুদ্ধ ও ইসলাম প্রভৃতি বিষয়ে তার একাধিক বই প্রকাশিত হয়েছে। বাংলাদেশে মৌলবাদ ও সাম্প্রদায়িকতাবিরোধী আন্দোলনে তিনি সক্রিয় ভূমিকা পালন করেন। যুদ্ধাপরাধীদের বিচার কার্যক্রম সুষ্ঠুভাবে পরিচালনায় সহযোগিতার উদ্দেশ্যে ২০০৯ সালে তিনি আন্তর্জাতিক অপরাধ ট্রাইব্যুনাল আইন, ১৯৭৩-এর সহজপাঠ রচনা করেন। তিনি ২০১০ থেকে ২০১৭ সাল পর্যন্ত একাত্তরের ঘাতক দালাল নির্মূল কমিটির সভাপতি ছিলেন। ২০১৭ সাল থেকে অমৃত্যু তিনি সংগঠনটির উপদেষ্টামণ্ডলীর সভাপতি হিসেবে দায়িত্ব পালন করেন।

মৃত্যু
তিনি ২০২২ সালের ১৪ নভেম্বর ৮৫ বছর বয়সে বার্ধক্যজনিত কারণে ঢাকায় মৃত্যুবরণ করেন।

তথ্যসূত্র

২০২২-এ মৃত্যু
বাংলাদেশী বিচারক
বাংলাদেশের সুপ্রীম কোর্টের বিচারপতি
বাদাম কিচক

বাদাম কিচক (বৈজ্ঞানিক নাম: Odontoptilum angulata (C. Felder)) এক প্রজাতির মাঝারী আকারের প্রজাপতি। এরা ‘হেসপেরায়িডি’ গোত্রের এবং 'পায়ারজিনি' উপগোত্রের সদস্য।

আকার 
বাদাম কিচক এর প্রসারিত অবস্থায় ডানার আকার ৪০-৪৫ মিলিমিটার দৈর্ঘ্যের হয়।

উপপ্রজাতি 

ভারতে প্রাপ্ত বাদাম কিচক এর উপপ্রজাতি হল-

 Odontoptilum angulata angulata (C. Felder, 1862) – Oriental Chestnut Angle

বিস্তার 
এই প্রজাতি ভারত এর মহারাস্ট্র, হিমাচল প্রদেশ থেকে অরুণাচল প্রদেশ, পশ্চিমবঙ্গ, নেপাল, ভুটান, শ্রীলঙ্কা এবং মায়ানমার এর বিভিন্ন অঞ্চলে দেখা যায়।

আচরণ 

এই প্রজাতিদের প্রায়শই দেখা যায়। এদের উড়ান দ্রুত এবং মাঝে মাঝেই অদৃশ্য হয়ে পড়ে। আর্দ্র মাটি এবং পাখির বিষ্ঠা থেকে এরা প্রয়োজনীয় খনিজ লবণ সংগ্রহ করে। কদাচিৎ ফুলের উপর দেখা যায়। পাদদেশ থেকে ২৪০০ মিটার উচ্চতা পর্যন্ত বন-জঙ্গল এরা পছন্দ করে। এর ডানা প্রায় সব সময় খোলা রাখে।

চিত্রশালা

তথ্যসূত্র  

ভারতের প্রজাপতি
এশিয়ার প্রজাপতি
সিঙ্গাপুরের প্রজাপতি
বানৌজা শাহ আমানত

বাংলাদেশ নৌবাহিনী জাহাজ (সংক্ষেপেঃ বানৌজা) শাহ আমানত বাংলাদেশ নৌবাহিনীর শাহ আমানত-শ্রেণীর একটি ল্যান্ডিং ক্রাফট ইউটিলিটি (এলসিউই) জাহাজ। এই জাহাজটিকে ড্যানইয়ার্ড, ফ্রেডরিকশাভন, ডেনমার্কে নির্মাণ করা হয়। এই জাহাজটি সামুদ্রিক এবং উপকূলীয় অঞ্চলে উভচর অভিযান পরিচালনার পাশাপাশি সেনাসদস্য, রসদ, অস্ত্র ও গোলাবারুদ, ট্যাংক, সামরিক যানবাহন এবং বিভিন্ন প্রকার সামরিক সরঞ্জাম পরিবহনে সক্ষম। এছাড়াও জাহাজটি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।

ইতিহাস 
ড্যানইয়ার্ড ফ্রেডরিকশাভন, ডেনমার্কে নির্মিত জাহাজটি পূর্বে অস্ট্রেলিয়ান মালিকানাধীন একটি বেসরকারি প্রতিষ্ঠানের জাহাজ হিসেবে কর্মরত ছিল। তবে ১৯৮৮ সালে জাহাজটি অবৈধ চোরাচালানের সময় বাংলাদেশ নৌবাহিনী কাছে ধরা পড়ে। বাংলাদেশ নৌবাহিনী কর্তৃক জাহাজটির কর্মকর্তা কর্মচারীদের গ্রেফতার এবং জাহাজটিকে বাজেয়াপ্ত করা হয়। পরবর্তীতে জাহাজটিকে প্রয়োজনীয় সংস্কার করে নৌবাহিনী বহরে বানৌজা শাহ আমানত নামে ১৯৯০ সালে কমিশন করা হয়।

বৈশিষ্ট্য ও যান্ত্রিক কাঠামো 
বানৌজা শাহ আমানত জাহাজটির দৈর্ঘ্য , প্রস্থ  এবং গভীরতা । এই উভচর জাহাজটির ওজন ৩৬৬ টন এবং জাহাজটিতে রয়েছে ২টি শ্যাফট ও ২টি ক্যাটারপিলার ডি৩৪৩  ডিজেল ইঞ্জিন (মার্কিন যুক্তরাষ্ট্র)। জাহাজটির সর্বোচ্চ গতিবেগ । এটি ৩১ জন জনবল নিয়ে একনাগাড়ে ৭ দিন অভিযান পরিচালনার পাশাপাশি ১৫০ টন কার্গো বহন করতে সক্ষম।

রণসজ্জা 
দুর্যোগ ও শান্তিকালীন সময়ে সহায়ক ভূমিকায় নিয়োজিত এই জাহাজটিতে রয়েছে:
 ৪টি সিআইএস-৫০ ১২.৭ মিমি বিমান-বিধ্বংসী মেশিনগান;
 এছাড়াও যুদ্ধকালীন বিশেষ পরিস্থিতিতে জাহাজটিতে ৬টি ভূমি থেকে আকাশে উৎক্ষেপণযোগ্য বিমান বিধ্বংসী ক্ষেপণাস্ত্র কিউডব্লিউ-২ ম্যানপ্যাড মোতায়েন করা যায়।

তথ্যসূত্র 

বাংলাদেশ নৌবাহিনীর জাহাজ
চিলে পাইকান

চিলে পাইকান (বৈজ্ঞানিক নাম: Coladenia indrani (Moore) এক প্রজাতির উজ্জ্বল সোনালি-হলুদ বর্নের মাঝারী আকারের প্রজাপতি। এরা ‘হেসপেরায়িডি’ গোত্রের এবং 'পায়ারজিনি' উপগোত্রের সদস্য।

আকার 
চিলে পাইকান এর প্রসারিত অবস্থায় ডানার আকার ৪০-৪৬ মিলিমিটার দৈর্ঘ্যের হয়।

উপপ্রজাতি 

ভারতে প্রাপ্ত চিলে পাইকান এর উপপ্রজাতি হল-

 Coladenia indrani indrani (Moore, 1866) – Himalayan Tricolour Pied Flat
 Coladenia indrani indra (Evans, 1926) – Dakhan Tricolour Pied Flat
 Coladenia indrani uposathra (Fruhstorfer, 1911) – Indo-Chinese Tricolour Pied Flat

বিস্তার 
এই প্রজাতি ভারতএর মহারাস্ট্র, উড়িষ্যা, আসাম থেকে অরুণাচল প্রদেশ, শ্রীলঙ্কা এবং মায়ানমার এর বিভিন্ন অঞ্চলে দেখা যায়।

চিত্রশালা

তথ্যসূত্র  

ভারতের প্রজাপতি
এশিয়ার প্রজাপতি
সিএনএন-নিউজ১৮

সিএনএন-নিউজ ১৮ (পূর্বে সিএনএন-আইবিএন নামে পরিচিত ছিল) হল একটি একটি ভারতীয় ইংরেজি ভাষার সংবাদ টেলিভিশন চ্যানেল। এটি বর্তমানে নেটওয়ার্ক ১৮ এবং ওয়ার্নার ব্রোস ডিসকভারির মালিকানাধীন। এটি আন্তর্জাতিক সম্প্রচারকারী সিএনএনের ভারতীয় বিভাগ,যা ভারতের অভ্যন্তরীণ সংবাদগুলো সম্প্রচার করে।

ইতিহাস 
সিএনএন-নিউজ ১৮ চালু হওয়ার পূর্বে, আন্তর্জাতিক সংবাদ মাধ্যম সিএনএন ইন্টারন্যাশনাল শুধুমাত্র ভারতের শহুরে এলাকার অভিজাতরা দেখতে পারত। ভারতীয় সাধারণ জনগণের কাছে সিএনএনকে পৌঁছানোর জন্য টাইম ওয়ার্নার নামের একটি ভারতীয় কোম্পানি, গ্লোবাল ব্রডকাস্ট নিউজ (বর্তমানে টিভি ১৮ ব্রডকাস্ট লিমিটেড) এর সাথে ১৮ ডিসেম্বর ২০০৫ সালে ভারতে চ্যানেলটি সিএনএন-আইবিএন নামে চালু হয়,যা ২০১৬ সালের ১৮ এপ্রিল সিএনএন নিউজ ১৮ নামকরণ করা হয়।

তথ্যসূত্র

বহিঃসংযোগ 

সিএনএন
ভারতের ইংরেজি ভাষার টেলিভিশন স্টেশন
২০০৫-এ প্রতিষ্ঠিত টেলিভিশন চ্যানেল ও স্টেশন
ভারতের ২৪-ঘন্টা টেলিভিশন সংবাদ চ্যানেল
নেটওয়ার্ক১৮ গ্রুপ
আন্তর্জাতিক সম্প্রচারক
টার্নার ব্রডকাস্টিং সিস্টেম এশিয়া প্যাসিফিক
উত্তরপ্রদেশের টেলিভিশন স্টেশন
২০০৫-এ উত্তরপ্রদেশে প্রতিষ্ঠিত
ওয়ার্নার ব্রাদার্স ডিসকভারি নেটওয়ার্ক
ভারতীয় সংবাদ ওয়েবসাইট
বানৌজা শাহজালাল

বাংলাদেশ নৌবাহিনী জাহাজ (সংক্ষেপেঃ বানৌজা) শাহজালাল বাংলাদেশ নৌবাহিনীর শাহজালাল-শ্রেণির একটি ডাইভিং সার্পোট ভেসেল। জাহাজটি প্রধানত বাংলাদেশ নৌবাহিনীর ডুবুরিদের অপারেশন্স এবং প্রশিক্ষণে সহায়তা করা ছাড়াও ডাইভিং ট্রিটমেন্ট ইত্যাদি নানাবিধ কার্যক্রমসহ নৌবাহিনীর সার্বিক অপারেশনাল কাজে সহযোগিতা করে থাকে। এছাড়াও জাহাজটি উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।

ইতিহাস 
জাপানে নির্মিত জাহাজটি পূর্বে থাইল্যান্ডের একটি বেসরকারি মালিকানাধীন প্রতিষ্ঠানের মাছ ধরার জাহাজ হিসেবে এসএমএস গোল্ড ৪ নামে কর্মরত ছিল। তবে জাহাজটি অবৈধভাবে বাংলাদেশের জলসীমায় মাছ ধরার সময় বাংলাদেশ নৌবাহিনী কাছে ধরা পড়ে। বাংলাদেশ নৌবাহিনী কর্তৃক জাহাজটির কর্মকর্তা কর্মচারীদের গ্রেফতার এবং জাহাজটিকে বাজেয়াপ্ত করা হয়। পরবর্তীতে জাহাজটিকে প্রয়োজনীয় সংস্কার করে নৌবাহিনী বহরে বানৌজা শাহজালাল নামে ১৫ জানুয়ারি, ১৯৮৭ সালে কমিশন করা হয়। ১৯৯৫-১৯৯৬ সালে জাহাজটিকে ডাইভিং সাপোর্ট ভেসেল এ রূপান্তর করা হয়। সর্বশেষ ২০১২-২০১৩ সালে জাহাজটির ইঞ্জিন পরিবর্তন করা হয়।

বৈশিষ্ট্য ও যান্ত্রিক কাঠামো 
বানৌজা শাহজালাল জাহাজটির দৈর্ঘ্য , প্রস্থ  এবং গভীরতা । জাহাজটির ওজন ৬০০ টন এবং জাহাজটিতে রয়েছে ১টি শ্যাফট ও ১টি ভি১৬-সিলিন্ডার ডিজেল ইঞ্জিন। জাহাজটির সর্বোচ্চ গতিবেগ ।

রণসজ্জা 
দুর্যোগ ও শান্তিকালীন সময়ে সহায়ক ভূমিকায় নিয়োজিত এই জাহাজটিতে রয়েছে:
 ২টি ২০ মিমি বিমান বিধ্বংসী কামান।

তথ্যসূত্র 

বাংলাদেশ নৌবাহিনীর জাহাজ
শ্রী রাধা শ্যামসুন্দর মন্দির

শ্রী রাধা শ্যামসুন্দর মন্দির দক্ষিণ কোরিয়ার সিউলের হেবাংচনে অবস্থিত একটি হিন্দু মন্দির ।

পূজা অর্চনা 
মন্দিরটি প্রতিদিন সকাল এবং সন্ধ্যায় নির্দিষ্ট দর্শনের সময়ে খোলে। রবিবারে বিশেষ অনুষ্ঠানগুলিও অনুষ্ঠিত হয়, যেমন বিনামূল্যে শিশুদের বালক বিকাশ ক্লাস (যার মধ্যে রয়েছে ভিডিও, হিন্দি ভাষা, ভারতীয় ভক্তিমূলক সঙ্গীত ইত্যাদির মাধ্যমে শেখানো ভারতীয় ধর্মগ্রন্থ), যোগব্যায়াম ক্লাস এবং ভগবদ্গীতা বক্তৃতা সহ একটি বিশেষ রবিবারের ভোজ অনুষ্ঠান।

এছাড়া মন্দিরে নিয়মিত মঙ্গল আরতি, সন্ধ্যা আরতি, ভজন গান, নৃত্য, গ্রুপ জপ ধ্যান, ভাগবতম এবং ভাগবত গীতা ক্লাস এবং আধ্যাত্মিক বক্তৃতা অনুষ্ঠিত হয়।

এখানে নিরামিষ ভক্তদের জন্য নিরামিষ মুদি, পূজার সামগ্রী, উপবাস এবং সাত্ত্বিক খাবার সরবরাহ করে।

উৎসব 
মন্দিরে দীপাবলি এবং শ্রী কৃষ্ণ জন্মাষ্টমীর মতো উৎসব অনুষ্ঠিত হয় , যা ৫০০ টিরও বেশি ভক্তকে আকৃষ্ট করেছে। ঐতিহ্যবাহী ব্রাহ্মণদের দ্বারা বৈদিক শৈলীতে বিবাহ , নামকরণের নামকরণ অনুষ্ঠান এবং ষনাথি পূজার মতো অনুষ্ঠানগুলি অনুষ্ঠিত হয় । মন্দিরটি ভারত , নেপাল , বাংলাদেশ , শ্রীলঙ্কা এবং পাকিস্তানের হিন্দুদের পাশাপাশি বিশ্বের বিভিন্ন প্রান্ত থেকে আসা ইসকন ভক্তদের মিলনস্থল।

বর্ণনা 
বৈদিক সাংস্কৃতিক কেন্দ্র (শ্রী রাধা শ্যামাসুন্দর মন্দির) একটি আধ্যাত্মিক বিশ্ববিদ্যালয় এবং আধ্যাত্মিক হাসপাতাল এবং শান্তি ও প্রশান্তি স্থান হিসাবে কাজ করে। মন্দিরের কর্মকর্তাদের মতে, এটি একটি আধুনিক অর্থনীতির চাপ থেকে মুক্তি পাওয়ার জায়গা হিসেবে কাজ করে। মন্দিরের আধিকারিকরা বলছেন যে এই ধরনের প্রশ্নগুলি, "কেন ভাল মানুষের সাথে খারাপ জিনিসগুলি ঘটছে? জীবনের উদ্দেশ্য কী? আমি জীবনে সত্যিকারের সুখ কোথায় পেতে পারি যা জীবনের অন্তরতম আকাঙ্ক্ষাগুলি পূরণ করতে পারে?" এমন প্রশ্ন যা তারা বৈদিক গ্রন্থের ব্যাখ্যার মাধ্যমে উত্তর দেওয়ার চেষ্টা করে।

২০০৮ সালে, কৃষ্ণের কিছু ভক্ত এসি ভক্তিবেদন্ত স্বামী শ্রীল প্রভুপাদের শিক্ষা দ্বারা অনুপ্রাণিত হয়ে, প্রাচীন সনাতন (হিন্দু) ধর্মের এই উপহারটি সিউলের বাইরে ছড়িয়ে দেওয়ার সিদ্ধান্ত নিয়েছিলেন ।

আরও দেখুন 

 এশিয়ায় হিন্দুধর্ম
 দেশ অনুযায়ী হিন্দুধর্ম
 হিন্দু সাম্রাজ্য এবং রাজবংশের তালিকা

তথ্যসূত্র

বহিঃসংযোগ 

দক্ষিণ কোরিয়ার হিন্দু মন্দির
সিউলের ধর্মীয় ভবন ও স্থাপনা
হিতেশরঞ্জন সান্যাল

ড.হিতেশরঞ্জন সান্যাল  (১ ফেব্রুয়ারি ১৯৪০ – ২৩ নভেম্বর ১৯৮৮) ছিলেন একজন ভারতীয় বাঙালি লেখক ও সামাজিক ইতিহাসের অন্যতম অগ্রগণ্য গবেষক।  শিল্প, জাতীয় আন্দোলন, ধর্মীয় সাংস্কৃতিক ঐতিহ্য, মধ্যযুগের বাংলার মন্দির স্থাপত্য ও ভাস্কর্যের বিবর্তন ও বিশ্লষণে তার অনুসন্ধিৎসা ব্যপ্ত ছিল। কলকাতা সেন্টার ফর স্টাডিজ ইন সোশ্যাল সায়েন্সের প্রতিষ্ঠাকাল থেকে আমৃত্যু ফেলো ছিলেন।

জন্ম ও শিক্ষা জীবন
হিতেশরঞ্জন সান্যালের জন্ম  ব্রিটিশ ভারতের পাবনা জেলার অধুনা  বাংলাদেশের সিরাজগঞ্জ জেলার  সলপ গ্রামে। পিতা বঙ্গরঞ্জন সান্যাল। হিতেশরঞ্জনের পড়াশোনা কলকাতাতেই। কলকাতার নারকেলডাঙ্গা হাইস্কুল থেকে স্কুল ফাইনাল, সেন্ট পলস কলেজ থেকে  বি.এ এবং কলকাতা বিশ্ববিদ্যালয় থেকে প্রাচীন ভারতীয় ইতিহাসে এম.এ পাশ করেন।  
এরপর বাংলার মন্দির স্থাপত্য ও ভাস্কর্যের উপর গবেষণা করে কলকাতা বিশ্ববিদ্যালয় থেকে পিএইচডি ডিগ্রি লাভ করেন। তার গবেষণার  অভিসন্দর্ভ ছিল -  পঞ্চদশ শতকের মধ্যভাগ হতে ঊনবিংশ শতকের শেষ ভাগ সময়ের টেম্পল বিল্ডিং অ্যাকটিভিটিজ ইন বেঙ্গল: এ সোশ্যাল স্টাডি।

কর্মজীবন
হিতেশরঞ্জনের কর্মজীবন শুরু হয় হুগলি জেলার কামারকুণ্ডু হাই স্কুলে শিক্ষকতা দিয়ে। তারপর তিনি পশ্চিমবঙ্গ সরকারের জেলা বিবরণী সংস্থায় তথা (গেজেটিয়ায়) এবং কলকাতার  ইন্ডিয়ান ইনস্টিটিউট অফ ম্যানেজমেন্টে কাজ করেন। এরপর হিতেশরঞ্জন  সেন্টার ফর সোশ্যাল স্টাডিজে  ফেলো হিসাবে যোগ দিয়ে আমৃত্যু সেখানেই গবেষণারত ছিলেন।  

বাংলার সামাজিক ইতিহাস নিয়ে গবেষণায় সমকালীন শিল্প, জাতীয় আন্দোলন, ধর্মীয় সাংস্কৃতিক ঐতিহ্য, গান্ধীবাদ,  স্বরাজ ও সমবায়ের সামাজিক অবস্থান ইত্যাদিও গুরুত্ব পেয়েছে। সেজন্য তিনি অক্লান্ত পরিশ্রমে সংগ্রহ করেছিলেন গ্রামবাংলার মানুষের ধর্মবিশ্বাস, সংস্কার-সংস্কৃতি, রাজনৈতিক ধ্যানধারণা সম্পর্কে গভীর ও ব্যাপক তথ্য। সেসমস্ত তথ্য সেন্টার ফর সোশ্যাল স্টাডিজে রক্ষিত আছে।তার গবেষণাধর্মী বহু নিবন্ধ বিক্ষিপ্ত ভাবে কখনও ধারাবাহিক ভাবে 'সমকালীন', 'দেশ', 'চতুরঙ্গ'সহ  বিভিন্ন পত্রপত্রিকায় প্রকাশিত  হয়েছে। মধ্যযুগের সামাজিক ইতিহাসে বাংলায় ভক্তি আন্দোলনে তথা সাংস্কৃতিক পরিমণ্ডলে সাধারণ মানুষ কীর্তন ও সঙ্গীতের মাধ্যমে সামিল হয়েছিলেন। হিতেশরঞ্জনও স্বাভাবিকভাবেই বাংলার কীর্তন ও সঙ্গীতের প্রতি বিশেষ আকৃষ্ট হন এবং রচনা করেন বাংলা কীর্তনের ইতিহাস। এই গ্রন্থটির জন্য তিনি ১৯৯০ খ্রিস্টাব্দে আনন্দ পুরস্কার (মরণোত্তর) লাভ করেন। বিভিন্ন বিষয়ে গবেষণার জন্য তিনি  অক্সফোর্ড,  টরন্টো,  প্যারিস,  ঢাকা বিশ্ববিদ্যালয়ে গিয়েছিলেন। তিনি বর্ধমানের এক  শিক্ষাপ্রতিষ্ঠান- 'শিক্ষা নিকেতন'-এর সম্পাদক ছিলেন। হিতেশরঞ্জন মহাত্মা গান্ধীর প্রতি শ্রদ্ধাশীল ছিলেন। 

তার রচিত গ্রন্থসমূহ হল–

মৃত্যু

অধ্যাপক ড. হিতেশরঞ্জন সান্যাল ১৯৮৮ খ্রিস্টাব্দের ২৩ নভেম্বর ভোরে আট চল্লিশ বৎসর বয়সে অকাল প্রয়াত হন।

তথ্যসূত্র 

১৯৪০-এ জন্ম
১৯৮৮-এ মৃত্যু
 পাবনা জেলার ব্যক্তি
 বিষয়শ্রেণী: বাঙালি লেখক  
আনন্দ পুরস্কার বিজয়ী 
পূর্ববঙ্গে জন্ম
সিরাজগঞ্জ জেলার ব্যক্তি
নেল্লোর রেলওয়ে স্টেশন

নেল্লোর রেলওয়ে স্টেশন (স্টেশন কোড:NLR  ) হল ভারতের অন্ধ্র প্রদেশ রাজ্যের নেলোর শহরের একটি রেলওয়ে স্টেশন। এটি বিজয়ওয়াড়া-গুদুর বিভাগে অবস্থিত এবং দক্ষিণ কোস্ট রেলওয়ে জোন (পূর্বে দক্ষিণ মধ্য রেলওয়ে অঞ্চল ) এর বিজয়ওয়াড়া রেলওয়ে বিভাগের অধীনে পরিচালিত হয়।

ইতিহাস 
বিজয়ওয়াড়া-চেন্নাই লিঙ্কটি 1899 সালে প্রতিষ্ঠিত হয়েছিল।  চিরালা-এলাভুর অংশটি 1980-81 সালে বিদ্যুতায়িত হয়েছিল।

শ্রেণিবিভাগ 
আয় এবং বহির্মুখী যাত্রীদের পরিচালনার পরিপ্রেক্ষিতে, নেলোরকে একটি নন-সাবরবান গ্রেড-3 (NSG-3) রেলওয়ে স্টেশন হিসাবে শ্রেণীবদ্ধ করা হয়েছে।  2017-18 এবং 2022-23 সময়ের জন্য ভারতীয় রেলওয়ে স্টেশনগুলির পুনঃশ্রেণীকরণের উপর ভিত্তি করে, একটি NSG-3 বিভাগের স্টেশন  -  কোটির মধ্যে আয় করে এবং  যাত্রী পরিচালনা করে।  এটি আদর্শ স্টেশন স্কিমের জন্য নির্বাচিত হয়েছে, যা ভারতীয় রেলওয়ে দ্বারা স্টেশনগুলির আপগ্রেডেশনের একটি প্রকল্প।

কাঠামো এবং সুযোগ-সুবিধা 
নেলোর রেলওয়ে স্টেশনে ৪টি প্ল্যাটফর্মে এসকেলেটর রয়েছে।  SCR সম্প্রতি নেলোর স্টেশনে স্বয়ংক্রিয় টিকিট ভেন্ডিং মেশিন (ATVM) ইনস্টল করেছে।  এটি ভারতীয় রেলওয়ের শীর্ষ শতাধিক বুকিং স্টেশনগুলির মধ্যে একটি।  ১৩২টি এক্সপ্রেস ট্রেন এবং ৬টি প্যাসেঞ্জার ট্রেন এবং ২টি ইএমইউ/ডিএমইউ সহ দৈনিক ১৪০ 0টি ট্রেন এই স্টেশন দিয়ে যাচ্ছে।  নেলোর রেলওয়ে স্টেশনটি দেশের 28তম পরিচ্ছন্ন রেলওয়ে স্টেশন হিসাবে স্থান পেয়েছে।  রেলপথ মন্ত্রক ঘোষণা করেছে যে নেলোর রেলওয়ে স্টেশনটিকে বিশ্বমানের সুযোগ-সুবিধা দিয়ে পরিবর্তিত করা হবে এবং 100 কোটি টাকা দিয়ে "রেলওয়ে স্টেশনগুলির পুনর্বিন্যাস" এর উচ্চাভিলাষী প্রকল্পের অধীনে এর চেহারাকে সুন্দর করা হবে।

তথ্যসূত্র 

উইকিউপাত্তে স্থানাঙ্ক আছে
বিজয়ওয়াড়া রেলওয়ে বিভাগ
বিএনএফডি সুন্দরবন

বাংলাদেশ নৌবাহিনী ফ্লোটিং ড্রাইডক (সংক্ষেপেঃ বিএনএফডি) সুন্দরবন বাংলাদেশ নৌবাহিনীর একটি ভাসমান ড্রাইডক। এই জাহাজটি এবং জাহাজের সাথে সংশ্লিষ্ট সকল কর্মকর্তা-কর্মচারী, শ্রমিক এবং অন্যান্য সদস্য নৌবাহিনীর যুদ্ধজাহাজসহ সামরিক সরঞ্জামাদি ও সাবমেরিনের সুষ্ঠু রক্ষণাবেক্ষণ, মেরামত এবং আধুনিকায়নের জন্য বিএন ডকইয়ার্ড সর্বোচ্চ দেশপ্রেম ও পেশাগত দক্ষতা প্রদর্শন করে চলেছে। ইতোমধ্যে ফ্লোটিং ড্রাইডক বিএনএফডি সুন্দরবন যাত্রা শুরুর পর হতে দেশি-বিদেশী ৭০৭টি বাণিজ্যিক জাহাজ ও যুদ্ধজাহাজের সফল ডকিং ও রক্ষণাবেক্ষণ সম্পন্ন করেছে।

ইতিহাস 
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় ভাবে নৌবাহিনীর সকল যুদ্ধজাহাজের রক্ষণাবেক্ষণের সিদ্ধান্ত গ্রহণ করে। সে অনুযায়ী শিপইয়ার্ড জোজো লোজোভিনা-মোসর (টিটো শিপইয়ার্ড), ট্রোগির, ক্রোয়েশিয়া থেকে বাংলাদেশ নৌবাহিনীর জন্য ভাসমান ড্রাইডক জাহাজ সংগ্রহের পদক্ষেপ নেয়া হয়। এরই ধারাবাহিকতায় ১৫ আগস্ট, ১৯৮০ সালে বিএনএফডি সুন্দরবন নামে বাংলাদেশ নৌবাহিনীতে কমিশন লাভ করে।

বৈশিষ্ট্য ও যান্ত্রিক কাঠামো 
বিএনএফডি সুন্দরবন জাহাজটির দৈর্ঘ্য , প্রস্থ  এবং গভীরতা । জাহাজটির সর্বোচ্চ উত্তোলন ক্ষমতা ৩,৫০০ টন।

তথ্যসূত্র 

বাংলাদেশ নৌবাহিনীর জাহাজ